钦定古今图书集成/明伦汇编/官常典/第617卷 > 张嵓
## 钦定古今图书集成/明伦汇编/官常典/第617卷 > 张嵓

按《太平府志》：“嵓字具瞻，浙江上虞举人，授宣城教谕。
正统三年，巡抚周忱荐知当涂县，题梅诗赠之云：‘疏
影横斜出泮池，一毡清冷最相宜。弹琴却傍青山去，
百里春回在此时’。莅任敏达勤廉，政事文翰俱优，兴
学崇儒，县治学宇，谯楼驿传，桥梁道路，修建一新。日
省学工，或应酬无暇，抵暮必至，寒暑风雨不辍数年”，
政通人和，吏服士化。秩满，军民师生僧道赴诸台保
留不获，各赋诗赠行。后擢监察御史，升知府，历镇江
州、泉州、荆州三郡之荆，过当涂，戴白垂髻者，拥道谒
拜。致仕卒，入祀《名宦》。